Αναζήτησέ με αύριο, και θα με βρεις πένθιμο.
Εστάλη
Κεφάλαιο ΙΙ
Μπεν, έτοιμη η σελίδα σου;
Ναι, σχεδόν.
"Lοrem Ιpsum Dοlοr Sit Αmet" του Μπεν Κάπλαν
Χριστέ μου, Άλεξ.
Εμπρός;
Ναι, ο ίδιος, αλλά είμαι στη δουλειά, οπότε...
Είχα έναν συγκάτοικο Μπεν ως πρωτοετής,
αλλά ο κόπανος έχει χρόνια να μου τηλεφωνήσει.
Τι;
Και δεν ήταν κανείς εκεί; Ήταν μόνος του;
Ναι, φυσικά και ήταν μόνος του.
Μεγάλη βλακεία. Ναι.
Μπορώ να σηκωθώ σε κάνα-δυο ώρες.
Θέλω λίγη ώρα ακόμα για να φύγω από 'δώ.
Άρα, θα γίνει καλά. Αυτό είναι το πιο σημαντικό. Ναι.
Εισερχόμενη Κλήση Κέιτ Μέρφι
Πρέπει να απαντήσω. Μισό λεπτό.
Μωρό μου;
Καλά είμαι, μόλις μπήκα στο γραφείο. Από 'δώ θα φύγω.
Ιστορικό Άλεξ Λίντεν
Πότε είπαν ότι θα του δώσουν εξιτήριο από το νοσοκομείο;
Ίσως απόψε, ίσως αύριο το πρωί.
- Να τους τηλεφωνήσουμε; Γιατί... - Όχι, τους τηλεφώνησα ήδη.
Δεν μπορούμε να κάνουμε τίποτε άλλο, μωρό μου.
Απλώς προχωράμε.
- Μωρό μου; - Ναι.
Πήρα την υποτροφία.
Πω πω.
- Πω πω. - Ναι, ξέρω.
- Πότε θα μου το έλεγες; - Τι εννοείς; Σου το λέω τώρα.
Ναι, αλλά πόσο καιρό το γνώριζες;
Χθες το έμαθα.
Ναι, είναι πολύ καλό για σένα, έτσι; Σπουδαία ευκαιρία.
- Ναι. - Ναι.
Είναι, αλλά εννοούσα σχετικά με το ότι θα μετακομίσουμε εκεί.
Έχουμε κάνει αυτή τη συζήτηση πενήντα φορές.
Δεν θα παραιτηθώ για να πάω στο Λος Άντζελες.
Πρέπει να φτάνει το τρένο της Σάρα.
Εντάξει, θα μείνω εδώ.
Τζος, γεια σου.
Γεια σου, Σάρα. Γεια.
Γεια.
- Χαίρομαι που σε βλέπω. - Ναι, κι εγώ.
Μίλησες με τον Άλεξ;
Όχι, αλλά ανυπομονώ να τον ρωτήσω πώς διάολο του ήρθε αυτό του παπάρα.
- Δεν θα το πεις έτσι... - Γιατί όχι;
- ... σ' αυτόν, ε; - Γιατί;
Είναι ευάλωτος και δεν είναι σωστό.
Πώς το ξέρεις; Πότε του μίλησες τελευταία φορά;
Το φαντάστηκα. Τι θέλεις, Σάρα;
Να αποφύγουμε το θέμα;
Να προσποιηθούμε ότι δεν συνέβη τίποτα;
Όχι, νομίζω ότι πρέπει... Να τον κάνουμε να νιώσει ασφάλεια...
- Εντάξει. - ... και ότι τον αγαπούν.
Ναι, και θα σκεφτεί ότι όλα αυτά είναι ανοησίες.
Θα το καταλάβει.
- Σάρα! - Τι;
- Τζος! - Γεια!
Γεια!
- Κι εσύ. - Γεια.
Δεν ξέραμε καν αν έπρεπε να σε περιμένουμε.
Όχι.
Πού είναι ο Άιζαακ; Ήρθε εδώ με τη νέα φιλενάδα του;
- Θα γίνει αυτό; - Με ποια;
- Θα έχει συνοδό ο Άιζαακ; - Ναι.
- Την κοπέλα του. - Δεν ήξερα
- ότι είχε σχέση. - Είναι πρόσφατη.
- Πρόσφατη. Είναι 22 ετών. - Όχι, δεν είναι.
Είναι;
Τι τρέχει; Δεν είναι και 11, ηρέμησε.
Πρώτον, είσαι αηδιαστικός.
Και δεύτερον, γιατί θεωρεί ο Άιζαακ ότι είναι πρέπον να φέρει
- συνοδό σε... - Γιατί δεν είναι πρέπον;
Παραλίγο να έφερνα κι εγώ.
Το ακύρωσε την τελευταία στιγμή. Είχε μια δουλειά.
Δεν πειράζει που έρχομαι, έτσι;
Φυσικά και όχι. Ήθελες να έρθεις.
- Φυσικά και δεν πειράζει. - Στάσου, τι;
Δεν είπα ότι ήθελα να έρθω.
Είπα ότι ήθελα να είμαι μαζί σου αν ήθελες να είμαι.
Γιατί να σου πω να έρθεις αν δεν σε ήθελα;
Λυπάμαι, αλλά μας έχουν τελειώσει τα επιλεγμένα οχήματα.
Θα θέλατε ένα πιο οικονομικό μοντέλο;
Δεν πειράζει. Ρόδες να έχει. Ευχαριστούμε.
Δεν θα έπρεπε να είμαι εδώ.
Μωρό μου;
Δεν θα σου έλεγα να έρθεις αν...
Απλώς λέω...
Οι Γιαπωνέζοι είναι οι πιο παλαβοί άνθρωποι στη Γη.
Θεέ μου, είσαι σαν οχτάχρονος ρατσιστής.
Δεν είμαι οχτάχρονος ρατσιστής.
Πώς χώρεσαν τόσους σε ένα νησί;
Είναι σαν θερμοκήπιο ενδογαμικού πολιτισμικού μιάσματος.
Ειλικρινά, μου κάνει εντύπωση που δεν έχουν ακόμα πιο πολλά φετίχ.
Διάολε. Μπεν-Μπεν.
Ήρθες.
Αν και δεν έπρεπε, ήρθα.
Έλα 'δώ, ρε. Πώς είσαι;
Μπεν, υποστήριξέ με, σε παρακαλώ.
Δεν θα προσποιηθούμε με τον Άλεξ ότι δεν συνέβη τίποτα, έτσι;
Τι θα πεις;
"Άλεξ, ενδιαφέρουσα επιλογή να αυτοκτονήσεις".
- Σ' ευχαριστώ, Μπεν. Με συγχωρείς. - Θεέ μου.
Γεια.
Δεν πιστεύω ότι πήρες το μέρος της.
Δεν υπάρχουν παρατάξεις.
Για τον Άλεξ πρόκειται, εντάξει;
Και νομίζω ότι θα πρέπει να τον παρακολουθούμε.
Τι;
Θέλεις να στήσεις ένα σύστημα παρακολούθησης;
Ναι, περίπου, αλλά θα είναι κάτι απλό.
Φύγε εσύ, έλα εσύ. Να είναι κάποιος μαζί του συνεχώς.
Θα είσαι η πρώτη;
Θέλεις να ξεκινήσεις εσύ; Αυτό είναι γελοίο.
Όχι, δεν είναι, Τζος.
- Είναι γελοίο. - Το έψαξα στο Gοοgle.
- Τι έκανες; - Το έψαξα στο Gοοgle.
- Αυτό εννοώ. - Πάω να πάρω λίγο αέρα.
Δεν υπάρχει αέρας εδώ;
Έκανα έρευνα, εντάξει;
Πρέπει να ακολουθήσεις το καθορισμένο πρωτόκολλο.
Είσαι...
Ήρθες!
Φυσικά και ήρθα.
Πώς νιώθεις;
Καλά είμαι.
- Ναι; - Ναι.
Με δεδομένο αυτό που συνέβη.
- Άλεξ, σχετικά με τις κλήσεις... - Μη, όχι, όχι.
Μη μου πεις ότι έχουμε πάρτι προς τιμήν της αυτοκτονίας μου;
Απόπειρας αυτοκτονίας.
Αν ήταν αυτοκτονία, θα ήμασταν και οι δύο κουστουμαρισμένοι.
- Μην το παίρνεις αψήφιστα... - Να του πάρουμε καλάθι με γλυκά.
- Σοβαρά, οι πρώτες 48 ώρες... - Θα βάλουμε έναν φιόγκο...
- Άλεξ. - Γεια.
- Γεια.
Χριστέ μου, Άλεξ.
Αν ήθελες να μας δεις, ας μας έστελνες ένα email.
Θα ερχόμασταν να σε πάρουμε.
Μη σε απασχολεί αυτό. Εύκολο ήταν.
Χρειάζεσαι κάτι; Θέλεις να καθίσεις;
- Πεινάς; - Όχι.
Θέλεις να σου φτιάξω ένα σάντουιτς;
Όχι. Βασικά, λέω να πάω να αλλάξω.
Νιώθω λίγο σιχαμερός, αν με πιάνετε.
Θα σου κάνω παρέα. Συγγνώμη.
- Πολύ φυσιολογικά φέρθηκες. - Κι εσύ φέρθηκες σαν κόπανος!
Πολύ ωραία, απλώς "σάντουιτς". Θα του προσφέρεις και τίποτε άλλο;
Γιατί έφυγες από το Λος Άντζελες;
Δεν ξέρω, εγώ...
Το ηθοποιηλίκι πήγαινε μέτρια,
κι εκείνη η πόλη σου τσακίζει την ψυχή.
Μου τελείωναν τα χρήματα, η μαμά μου ήταν στο Μπαλί,
ο μπαμπάς μού άφησε αυτό κι εσείς...
Χάσαμε την επαφή.
Αυτό που ήθελα να πω έξω, όταν ήρθες...
Αρκετοί άνθρωποι υπάρχουν στον κόσμο στους οποίους πρέπει να απολογηθείς.
Ο Τζος παραμένει καθίκι.
Αν θα είναι έτσι όλο το σαββατοκύριακο...
Το αντιμετωπίζει με τον τρόπο του.
Κι ο Άιζαακ δεν θα έπρεπε να γνωρίζει
ότι δεν φέρνεις συνοδό σε συνεύρεση για την απόπειρα αυτοκτονίας φίλου;
Δεν είναι βαφτίσια. Δεν...
- Σαν τον Τζος ακούγεσαι τώρα. - Θεέ μου, δίκιο έχεις.
Πώς είστε εσύ κι ο Μπεν;
Καλά είμαστε.
Εντάξει, όχι και πολύ καλά. Τι συμβαίνει;
Έι.
Έχω καθυστέρηση.
Πόση;
Μεγάλη καθυστέρηση.
Το ξέρει ο Μπεν;
Όχι.
- Γεια. - Γεια.
- Πώς είσαι; - Καλά.
- Χρειάζεσαι κάτι; - Όχι, καλά είμαι ακόμα.
Νερό; Ορίστε.
Πού είναι το μπάνιο εδώ;
Πήγαινε στο επάνω. Άκου τι σου λέω.
Κλήση από τον Άιζαακ. Γεια, τι τρέχει;
Ναι, ναι...
Αλήθεια, η συνοδός σου δεν μπορεί να χρησιμοποιήσει GΡS;
Νόμιζα ότι οι νέοι είναι καλοί σ' αυτά.
Μην είσαι κακιά, Σάρα.
Ο Άιζαακ είναι κοντά, αλλά έχει χαθεί.
Θα πάω να τον βρω με το αμάξι.
Πάω να μαζέψω ξύλα για το τζάκι.
- Θα ουρήσω στη φύση. - Θα μείνω με τον Άλεξ.
Θέλω να πω, θα ετοιμάσω μακαρόνια για βραδινό.
- Καλό ακούγεται; - Υπέροχο.
- Θέλεις να έρθεις μαζί μου; - Ναι, θα έρθω.
Έξοχα.
Δεν έχεις ιδέα τι κάνεις, έτσι;
Άντε πηδήξου.
Έλα, δώσ' το μου, αρκετά.
Άσε με να ξαναδοκιμάσω.
Όχι.
- Όχι; - Όχι.
Σου έμαθα προχωρημένα μαθηματικά,
και μετά τα πήγες καλύτερα από μένα στις εξετάσεις.
Δεν θα σου μάθω να κόβεις ξύλα.
Δεν φταίω εγώ που έχεις άγχος απόδοσης.
Μια χαρά αποδίδω.
Ξέρεις, δεν είναι ανάγκη να μαγειρέψεις.
Δεν πειράζει. Είναι το μόνο πράγμα που με χαλαρώνει.
Αλήθεια;
Απλώς είχα καιρό να τους δω όλους.
Αν θέλεις να βγάλεις κάτι από μέσα σου, θα...
Δεν χρειάζομαι συμβουλές, ειδικά από σένα.
Με συγχωρείς.
Όχι, δεν...
- Δεν το εννοούσα. - Εύλογο είναι.
Τι;
Ήρθαν.
Όμορφη είναι.
- Εσύ έχεις μεγαλύτερο στήθος. - Δεν είναι αλήθεια αυτό.
Δεν είναι αλήθεια αυτό.
Όχι, δεν έχω μεγαλύτερο.
- Δείτε ποιον βρήκα. - Γεια σου, όμορφε.
Δεν χρειαζόταν να έρθεις από τόσο μακριά.
Αστειεύεσαι; Το ήθελα. Άλεξ, η Κέιτ. Κέιτ, ο Άλεξ.
- Γεια, έχω ακούσει πολλά για σένα. - Κι εγώ για σένα.
- Τι διάολο είναι αυτά; - Έτσι χαιρετάς τώρα;
Είναι γυαλιστερά και μυτερά.
Είναι ιταλικά, κόπανε. Σαν ξυλοκόπος είσαι.
Ήρεμα. Μη σου λερώσω το κοστούμι.
Αν μας είχες πει ότι το γύρισες, θα σου διοργανώναμε πάρτι.
Σου είχα πει ότι οι φίλοι μου είναι φοβεροί.
Υπάρχει μπάνιο που μπορώ να χρησιμοποιήσω;
- Επάνω! - Επάνω!
Το δείπνο είναι σχεδόν έτοιμο.
Γεια.
Σάρα, τα μακαρόνια είναι νοστιμότατα.
Είναι ζυμαρικά και σάλτσα κονσέρβας. Αύριο θα φτιάξω κάτι αληθινό.
Το Ιnstagram λέει ότι ακόμα μαγειρεύεις πολύ.
Το Ιnstagram λέει ψέματα. Εκτός αν μετράνε τα ράμεν.
Λοιπόν, η δικηγορία είναι η εκπλήρωση όλων των ονείρων σου;
Δεν αντέχουμε όλοι να επιβιώνουμε από αμοιβαία κεφάλαια.
Δεν εννοούσα αυτό.
Απλώς λέω ότι αποφοιτήσαμε, εκτός από σένα,
στο ξέσπασμα της χειρότερης ύφεσης εδώ και 80 χρόνια.
Η Ιστορία λέει ότι οι περισσότεροι δεν θα ανακτήσουμε το εισοδηματικό επίπεδο
που θα απολαμβάναμε διαφορετικά.
Ο Άιζαακ είναι μια όμορφη ανωμαλία, και γι' αυτό, του βγάζουμε το καπέλο.
Σ' ευχαριστώ, φίλε. Το εκτιμώ. Πώς πάει το διδακτορικό;
Τι εννοείς μ' αυτό;
- Απλή ερώτηση ήταν. - Όχι, είχε υπονοούμενο.
- Θέλεις το υπονοούμενο; - Φυσικά και το θέλω.
Δεν ξέρεις σε ποιον μιλάς; Ξέχασες ποιος είμαι;
Εντάξει, πώς είναι η ζωή με την ακαδημαϊκή υπεροψία σου;
Κοιτάζοντάς μας αφ' υψηλού, απελπισμένος με την πολιτισμική παρακμή.
Κάτι τέτοια σχόλια, Άιζαακ, είναι που με απελπίζουν.
Βασικά, Τζος, με συγχωρείς,
αλλά κι εγώ θα ήθελα να μάθω τι διάολο κάνεις εδώ.
Ναι, πέρα απ' την πλάκα, για τι γράφεις;
Γράφω για το μέλλον της βιογραφίας.
Πώς το διαρκώς διευρυνόμενο ψηφιακό αποτύπωμά μας, email, μηνύματα, Τweeter,
θα διαποτίσει την κατανόηση της Ιστορίας και του εαυτού μας.
- Κάτι που αποτελεί ειρωνεία. - Γιατί;
Γιατί μισώ τον σύγχρονο κόσμο.
- Σε ποια εποχή θα προτιμούσες να ζεις; - Πώς είπαμε ότι σε λένε;
- Κέιτ; - Τζος.
- Με συγχωρείς. Κέιτ είναι; - Ναι.
Αυτό που μισώ περισσότερο απ' το παρόν
είναι η νοσταλγία για το παρελθόν.
Δεν είναι ανάγκη να... Άσε με να κάνω μερικά.
- Όχι. - Να το πάμε με βάρδιες;
Προσπαθεί να αντισταθμίσει το ότι δεν ξέρει να κόβει ξύλα.
Πότε έγινες τόσο κακός, Τζος;
Είσαι πολύ κακός.
Τότε που ξεπουλήθηκες γι' αυτά τα παπούτσια.
Η λασπολογία για τα παπούτσια με πληγώνει πολύ.
Κρίμα. Ίσως πρέπει να αυτοκτονήσεις.
Τι; Πολύ νωρίς;
Ο Άλεξ, γελάει, κοιτάξτε. Ήταν καλό αστείο.
Λοιπόν, πώς γνωριστήκατε με τον Άιζαακ;
- Ντρέπομαι να το πω. - Γιατί;
Ήμουν εκπαιδευόμενη στο γραφείο του,
αλλά αρχίσαμε να βγαίνουμε αφού έφυγα, φυσικά.
Φυσικά. Το βρίσκω πολύ γλυκό.
- Βρήκα δύο. - Έξοχα.
Σ' ευχαριστώ.
Αυτό θα κάνουμε;
Ολόκληρο κεφάλαιο για την εμφύτευση μαλλιών.
- Μ' αυτή τη σειρά πρέπει. - Όχι, πειστήριο Β.
"Ο Οδηγός του Ώριμου Άνδρα στο Στιλ... "
Θεέ μου, μην κουνηθείς. Κράτα το ψηλά τώρα.
"... για τα καλύτερα χρόνια του άνδρα".
Πάρε πόζα με το εξώφυλλο, σε παρακαλώ.
Ναι.
Θες να ακούσεις για τα κλιπ μαλλιών;
Πώς είναι το βιβλίο σου, Μπεν;
Καλό είναι, τελειώνει σύντομα.
Καλύτερο ή χειρότερο απ' το άρθρο σου στο Νew Υοrker;
Είναι αναμφίβολα μεγαλύτερο.
Μου άρεσε πολύ εκείνο το άρθρο. Ήταν πολύ καλό.
Μόνο γι' αυτό βγήκε μαζί μου η Σίρι.
- Δεν είναι αλήθεια. - Είναι.
- Δεν είναι αλήθεια. - Ξέρεις ότι είναι.
Ίσως λιγάκι.
Νομίζω ότι έχω ένα αντίτυπο εδώ.
Ξέρεις τι πρέπει να κάνουμε; Να στήσουμε μια δραματική ανάγνωση.
Δεν πρόκειται να συμβεί αυτό.
Το φαντάζεσαι; Θα συμμετείχαν όλοι.
Εγώ θα είμαι ο συγκάτοικος κι εσύ...
- Τζος, εντάξει. - ... θα κάνεις τον πρωταγωνιστή.
- Σάρα. - Τι;
Αρκετά με τις παλιο-φωτογραφίες.
Με συγχωρείς, το καταγράφω για την αιωνιότητα. Πειράζει;
- Πώς; Καταστρέφοντάς το στο παρόν; - Όχι, αυτή είναι δική σου δουλειά.
- Εντάξει, ηρεμήστε εσείς οι δύο. - Στάσου. Δεν πειράζει.
Σάρα, θα σε ρωτήσω κάτι.
Τι;
Τι θα κάνεις μ' αυτές τις φωτογραφίες;
Θα τις αναρτήσεις στο Facebοοk;
Δεν ξέρω, ίσως. Θα σε εξόργιζε αυτό;
Έχεις κλινική εμμονή.
Απλώς θέλω να βλέπω τι κάνουν οι φίλοι μου.
Δηλαδή μαθαίνεις ότι ο Άιζαακ αγόρασε καινούρια ιταλικά μοκασίνια
ή ότι ο Μπεν έγραψε έναν αστείο τίτλο στην Ροst,
και νομίζεις ότι έτσι γνωρίζεις κάποιον;
Ναι, κάπως, γιατί έτσι κάνουν οι άνθρωποι τώρα, Τζος.
Όσοι νοιάζονται, τουλάχιστον.
Με συγχωρείς,
αλλά προτιμώ να μην ξέρω τι κάνουν οι άλλοι,
παρά να παραγνωρίζω έναν ψευδή βαθμό οικειότητας για φιλία.
Ανοησίες. Παραμένουμε φίλοι.
Ο Άιζαακ στέλνει email στο Σαν Φρανσίσκο με το ΒlackΒerry του τώρα.
Αρκετά. Άιζαακ;
Ναι;
Θυμάσαι τότε που μαστούρωσα για πρώτη φορά
και πήγαμε στο Μουσείο Φυσικής Ιστορίας;
- Σε έπιασε πανικός. - Ναι.
Και με έβαλες να χορέψω για να νιώσω καλύτερα.
Κι εσύ χόρεψες τον χορό του διαβόλου.
- Θεέ μου. - Χορός του διαβόλου.
- Τον είχα ξεχάσει τον χορό του διαβόλου. - Είναι ο αγαπημένος μου.
- Νόμιζα ότι δεν σου αρέσει ο χορός. - Δεν χορεύει ο Άιζαακ;
Ο Άιζαακ χορεύει.
Λοιπόν, πώς ήταν ο Άιζαακ ως φοιτητής;
- Σπασίκλας. - Ακαλλιέργητος.
- Όπως είναι και τώρα. - Ήμουν πολύ σπασίκλας.
- Εντάξει, άρα ήσουν αξιολάτρευτος. - Μωρό μου, σ' ευχαριστώ.
Εσύ με τι ασχολείσαι, Κέιτ;
Εργάζομαι σε ανοιχτή γραμμή υποστήριξης εφήβων για αυτοκτονίες και κρίσεις.
Ακούστηκε παράξενο. Συγγνώμη. Δεν το συνειδητοποίησα πριν το πω.
Κρίμα που δεν είχα το νούμερό σου. Θα μου έλυνες όλα τα προβλήματα.
Γιατί είπες ψέματα;
Πότε;
Στον Άλεξ, για το βιβλίο.
Δεν είπα ψέματα. Είπα ότι το βιβλίο τελειώνει σύντομα, και έτσι είναι.
Γιατί να μην πεις ότι είναι ακόμα στο στάδιο της έρευνας;
Ίσως γιατί αυτό το σαββατοκύριακο δεν έχει να κάνει με τα προβλήματά μου.
Αν θέλεις, μπορούμε να προγραμματίσουμε χρόνο γι' αυτά.
Φαίνεται πολύ γλυκιά.
Σταμάτα.
Πες τα μας όλα για το παράνομο ειδύλλιό σας στο γραφείο.
Γίνεσαι πολύ εκνευριστική.
- Έκανε την άτακτη εκπαιδευόμενη; - Δεν συνέβη έτσι.
- Γιατί; Το βρίσκω σέξι. - Πήγαινε να κοιμηθείς.
Πήγαινε να κοιμηθείς. Όλοι σας, πηγαίνετε να κοιμηθείτε. Φύγετε από 'δώ.
- Είμαι έτοιμος να πάω για ύπνο. - Εμένα μου πέρασε.
Θα έρθω μαζί σου.
- Καληνύχτα. - Καληνύχτα.
- Καληνύχτα, παιδιά. - Καληνύχτα.
Θα αράξεις εδώ;
Πόσες φορές ξυπνάει κατά τη διάρκεια της νύχτας;
Πρέπει να την ταΐζεις κάθε μιάμιση ώρα;
Είσαι πολύ καθίκι.
Έχω φίλους με παιδιά,
και λένε ότι γίνεται Βιετνάμ.
Άντε πηδήξου.
Μου τηλεφωνούσε συχνά.
Ο Άλεξ.
Δεν είχε να πει πολλά, απλώς για να δει τι κάνω.
Πάντα ρωτούσε για το βιβλίο.
"Πώς είναι το βιβλίο; Πώς πάει το βιβλίο; Τι γίνεται με το βιβλίο;" Που να σε πάρει...
Έφτασα στο σημείο να μην απαντάω όταν έπαιρνε.
Με συγχωρείς. Με συγχωρείς.
Μου παίρνει ένα λεπτό το φτύσιμο.
Δεν είναι αστείο που είμαστε όλοι κάτω από την ίδια στέγη ξανά;
Εύχεσαι ποτέ να μπορούσαμε να γυρίσουμε πίσω;
Μερικές φορές.
- Βασικά, όχι. Δεν το εύχομαι. - Γιατί;
Καθόλου. Επειδή...
Δεν ξέρω. Μάλλον φοβόμουν, κυρίως.
Τι πράγμα;
Όλους εσάς, το ενδεχόμενο να μη με συμπαθείτε.
Αυτό είναι γελοίο.
Η αλήθεια είναι. Θυμάμαι ότι αυτό το συναίσθημα δεν έφυγε
πριν το τρίτο έτος, όταν με κάλεσε ο Μπεν στο σπίτι των γονιών του για το Πάσχα.
Πήγαμε και γυρίσαμε με το τρένο, δεν μιλήσαμε πολύ, αλλά ήταν
καλύτερα απ' το να μιλάμε, ήταν...
Απλώς ωραία.
Δεν ξέρω πώς να το πω αυτό,
αλλά έχεις σκεφτεί ποτέ να κάνεις ψυχοθεραπεία;
Γιατί εγώ έχω κάνει πολλή και...
- Έχεις κάνει; - Ναι.
Γιατί;
- Σοβαρά; - Ναι, μια χαρά είσαι.
Για να σκεφτώ.
Επειδή είμαι συνεχώς αγχωμένη και ποτέ δεν μπορώ να εντοπίσω τον λόγο.
Επειδή από φοιτήτρια μπορώ να είμαι μόνο με καθίκια ή παντρεμένους.
Ή και τα δύο.
Βοήθησε η ψυχοθεραπεία;
Τώρα παίρνω Χanax. Αυτό βοηθάει.
Επίσης, ξέρεις, και τα υπόλοιπα βοηθούν.
Μα είναι περίπλοκο. Ο ψυχοθεραπευτής μου πιστεύει ότι είναι πολύ βαθιά ριζωμένο
στην παιδική ηλικία μου και...
Με συγχωρείς, περιαυτολογώ.
Είμαι πολύ εγωκεντρική. Γι' αυτό κάνω ψυχοθεραπεία.
Όχι, δεν είναι αυτό. Απλώς σου χρειάζεται ύπνος.
Το ξέρω, αλλά εσύ είσαι εντάξει;
Χρειάζεσαι κάτι τώρα πριν πέσουμε για ύπνο;
Σάρα, θα πρέπει να πάψεις να με ρωτάς αυτό. Εντάξει;
Είσαι πολύ καλή.
Πιστεύω ότι τα πηγαίνεις πολύ καλά,
και θα περιμένω εδώ μέχρι να κοιμηθείς.
Εντάξει, ξέχνα το.
- Καληνύχτα, σ' ευχαριστώ. - Καληνύχτα.
Χαίρομαι που είσαι εδώ.
Άιζαακ;
Άιζαακ; Άιζαακ; Είσαι ξύπνιος;
- Τι σου αρέσει σ' εμένα; - Τι;
Περίμενες πολύ.
Μωρό μου, περασμένα μεσάνυχτα είναι.
Τώρα δεν μπορώ να πιστέψω αυτά που λες γιατί δεν σου ήρθε αυθόρμητα.
Στάσου, μπορούμε να το συζητήσουμε το πρωί;
Όχι, δεν μπορούμε να το συζητήσουμε το πρωί.
Οι φίλοι σου πιστεύουν ότι είμαι ανόητη και μικρή.
Δεν πιστεύουν ότι είσαι ανόητη και μικρή. Τίποτε απ' τα δύο.
Πέσε πάλι για ύπνο. Θα το συζητήσουμε αύριο.
Όμως...
- Γεια. - Γεια.
Ξέρεις τι ήθελα να σου πω; Πώς τη λένε τη σειρά που σου αρέσει;
Εκείνη με τις γυναίκες σε μια πόλη;
- Πώς λέγεται; - Το Τhe Real Ηοusewives;
- Τhe Real Ηοusewives. - Δεν μ' αρέσει.
- Όχι, μα την παρακολουθούσα. - Δεν την παρακολουθούσες.
Έπαιζε, ήμουν εκεί και δεν μπορούσα να τραβήξω το βλέμμα μου.
- Τζος, πάψε. - Σάρα, θέλεις να μάθεις γιατί;
Επειδή συνειδητοποίησα τον λόγο που σου αρέσει τόσο πολύ.
Στον πυρήνα της, είναι μια σειρά για την ανθρώπινη κατάσταση.
- Όχι. - Τι;
Νόμιζα ότι αλληλομισιούνται.
Και αλληλομισιούνται και όχι. Είναι ένα παράξενο παιχνίδι που παίζουν.
Οι φίλοι σου είναι προβληματικοί.
Προτιμούν τον όρο "περίπλοκοι".
- Η Σάρα κι ο Τζος. - Όπως τον παλιό καλό καιρό.
Δεν ξέρω γιατί το αφήνω να συμβαίνει αυτό.
Δεν ξέρω, Σάρα. Ίσως επειδή το ήθελες.
Όχι, είναι κάτι που νομίζω ότι θέλω και μετά νιώθω απαίσια γι' αυτό.
- Καλά είσαι; - Ναι.
Ο Μπεν κι η Σίρι φέρονται περίεργα ή είναι η ιδέα μου;
Η ιδέα σου είναι.
- Λες να μας άκουσαν; - Πού να ξέρω;
Δεν ξέρω, αυτή η Σίρι δεν κοιμάται βαριά.
Κι εσύ φωνάζεις πολύ, πιο πολύ από πριν.
Τι σημαίνει "Δεν κοιμάται βαριά";
Νόμιζα ότι αναφερόσουν στο ότι φωνάζεις πιο δυνατά. Δεν ξέρω.
Στο πανεπιστήμιο φορούσε εκείνες τις σαχλές πορτοκαλί ωτοασπίδες.
Και παραπονιόταν ότι την ξυπνούσαν οι καμπάνες της εκκλησίας.
- Ακόμα είσαι ερωτευμένος μαζί της. - Δεν είμαι.
- Ναι, είσαι. - Δεν είμαι ερωτευμένος μαζί της, Σάρα.
Απλώς με εντυπωσιάζει το ότι ο Μπεν φαίνεται να παίρνει ό,τι θέλει στη ζωή.
Να σου κάνω μια ερώτηση;
Πού βρίσκεις το θράσος να πιστεύεις ότι όλοι συνωμοτούν εναντίον σου;
- Θέλεις να το ξανακάνουμε; - Όχι, είσαι κάθαρμα.
Όλοι οι άντρες είναι καθάρματα, Σάρα. Έτσι είμαστε φτιαγμένοι.
Όμως εσύ είσαι ένα κάθαρμα που νομίζει ότι είναι καλύτερο
επειδή αιτιολογείς τη συμπεριφορά σου
με ψυχολογικές αερολογίες και ψευδο-επιστήμη.
- Ναι, μπλα, μπλα. Ας το ξανακάνουμε. - Δεν θέλω.
Νομίζω ότι θα ήταν καλή ιδέα.
- Δεν μπορείς να το ξανακάνεις. - Μπορώ.
Ο Μπεν Κάπλαν σπουδάζει για το πτυχίο του στο Γέιλ.
Στα 21 του, είναι οι νεαρότερος συγγραφέας που έχει εκδοθεί σ' αυτές τις σελίδες.
Υπάρχουν τρία στάδια στην αναζήτηση φίλων στο πανεπιστήμιο.
Το πρώτο είναι η απόγνωση. Το δεύτερο είναι ο πανικός.
Το τρίτο είναι η μοίρα.
Καταλήγετε στο ίδιο τραπέζι, και ξεκινάει η αληθινή ζωή σου.
Σε τσάκωσα.
Το ξέρουν κι όλοι οι άλλοι;
Οι τοίχοι είναι πολύ λεπτοί.
Τέλεια.
Κανείς δεν σε κατακρίνει.
Εκτός από μένα.
Είμαι μια ώριμη, επιτυχημένη, ενήλικη γυναίκα,
εκτός απ' όταν είμαι με τον Τζος.
Σαν να είμαι πάλι δευτεροετής, εντελώς ανασφαλής και...
Είναι περίπλοκο. Ο πρώτος σου ήταν.
Δεν είναι περίπλοκο. Με χρησιμοποιεί.
Ποιος λέει ότι δεν τον χρησιμοποιείς εσύ;
Βασικά, ο ψυχοθεραπευτής μου.
Ο Τζος είναι ένα μεγάλο παιδί που χρησιμοποιεί το σεξ, σοβαρολογώ,
ως τρόπο επεξεργασίας βαθιά ριζωμένων συναισθηματικών προβλημάτων.
Είσαι μια σκληρά εργαζόμενη δικηγόρος φορολογικών που χρειάζεται σεξ.
Είσαι μια δικηγόρος συγχωνεύσεων που χρειάζεται σεξ. Σ' ευχαριστώ.
Τέλος πάντων. Είσαι ακόμα...
Με...
Νομίζω ότι ίσως είμαι λίγο έγκυος.
- Τι; - Δεν τρέχεις.
Σκέφτομαι να αρχίσω.
Άλεξ, ακόμα αναρρώνεις. Γιατί δεν το παίρνεις με το μαλακό;
Μπορώ να σταματήσω.
Όλο το πρωί προσπαθούσα να βρω τη θέληση.
Έλα μαζί μου.
- Ναι; - Ναι.
- Πώς κοιμήθηκες; - Καλά. Γιατί;
Ωραία. Απλώς ήθελα να βεβαιωθώ ότι δεν δέχτηκες επίθεση.
- Υπάρχουν άγρια ζώα εδώ. - Θεέ μου.
- Πώς είναι το Μπρούκλιν; - Μια χαρά. Να έρθεις για επίσκεψη.
Θα έρθω. Με συγχωρείς, με συγχωρείς.
- Είσαι καλά; - Ναι.
- Το καλό που σου θέλω. - Καλά είμαι.
- Είδα τις φωτογραφίες που ανάρτησες. - Ναι;
Που πήγες με τον Μπεν σε μαγαζιά μεταχειρισμένων
και έδωσες ζεστασιά στο σπίτι σας.
Ναι, το έκανα.
Μόνο ένα κυνηγόσκυλο σας λείπει.
Τι;
Τι συμβαίνει;
- Έχω πρόταση για δουλειά στο Λος Άντζελες. - Ωραία!
Είναι μια ονειρεμένη θέση.
Υπέροχα.
Ποια είναι τα άσχημα νέα, τότε;
Ο Μπεν μού πηγαίνει κόντρα συνεχώς.
Τσακωνόμαστε για το να φύγουμε, τσακωνόμαστε για το να μείνουμε.
Έχουμε εβδομάδες να κάνουμε έρωτα και...
- Δεν χρειαζόταν να το ξέρω αυτό. - Με συγχωρείς.
Όχι, όχι.
Νομίζω ότι λίγη απόσταση θα κάνει καλό και στους δύο.
Στάσου, στάσου, όχι, όχι.
Θα τα βρείτε με τον Μπεν. Εντάξει;
Απλώς θα είναι στρεσαρισμένος τώρα.
Θα τη βρει την άκρη, θα τελειώσει το βιβλίο του και...
- Τι; - Ο Μπεν είναι...
Για αρχή, έχει κολλήσει.
Έχει κολλήσει;
Μην πεις τίποτα, σε παρακαλώ, προφανώς.
Δεν έχει γράψει τίποτα εδώ και έναν χρόνο.
Καλώς τον.
- Ώρα ήταν, τεμπέλαρε. - Τεμπέλαρε;
Λες και με αφήσατε να κοιμηθώ. Εσύ και η Σάρα.
Πώς είναι η Σίρι;
Η Σίρι έχει πάει για τρέξιμο.
Εντάξει.
Και γύρισε.
Μπεν, να σε ρωτήσω κάτι;
Δυσκολευτήκατε, ως ζευγάρι, όταν κυκλοφόρησε το iΡhοne 4s;
Γιατί μπορώ να το φανταστώ, εσύ να κάνεις τη δουλειά σου
και όλος ο κόσμος να της κάνει ερωτήσεις.
Είσαι εντελώς ηλίθιος.
Μισό λεπτό.
- Όλο δικό σου. - Σ' ευχαριστώ. Έι.
Συγγνώμη γι' αυτά που είπα χθες το βράδυ. Εγώ...
Δεν πειράζει. Μη σε απασχολεί.
Δεν απέχεις ούτε 48 ώρες από ένα τραυματικό συμβάν.
Βρέθηκες στο επίκεντρο της προσοχής.
Νιώθεις μια ήπια μανία και έναν παράξενο θυμό.
Μάλλον βιώνεις και μεταπτώσεις στη διάθεση,
και σε τρομάζει η επόμενη φορά που θα πέσεις.
Οπότε, όχι, δεν το παίρνω προσωπικά.
- Ωραία. - Μην ανησυχείς, όμως.
Θα ισορροπήσεις.
Τι...
Τι είδους γιόγκα είναι αυτή; Ποια στάση;
Είχα κάνει ένα μάθημα γιόγκα κάποτε.
Μάλλον δεν έκανε για μένα.
Όχι, ναι...
Θα σε αφήσω στην ησυχία σου.
Ξέρεις τι μου λείπει; Να μένω στην άλλη άκρη του διαδρόμου από σένα.
Μπορούσα να πετάγομαι όταν ήθελα κουβέντα.
Δεν σου άρεσε να κοιμάσαι μόνη
και ήθελες κάποιον να μιλάς για τον Τζος.
- Μην είσαι αφελής. - Γιατί αφελής;
Άιζαακ!
Σάρα;
Πάντα ήθελα να κάνεις μια κίνηση.
Πολύ αστείο.
Σοβαρολογώ.
Αφού πάντα έλεγες ότι δεν έπρεπε επειδή ήμασταν τόσο καλοί φίλοι.
Ναι, αυτό έλεγα, αλλά δεν ήθελα αυτό.
Είσαι απίθανη, το ξέρεις;
- Εγώ είμαι απίθανη; - Ναι, εντελώς.
Εσύ είσαι απίθανος.
Με συγχωρείς πολύ.
Βούτυρο είναι; Όχι, μην το σκουπίζεις. Θα το πάρω. Ορίστε.
- Κρέμα τυριού είναι. - Τέλεια.
Πάω να πλυθώ, μωρό μου.
- Καλημέρα. - Καλημέρα.
Έχουμε πολύ καλή νότια έκθεση
και σκεφτόμουν να εγκαταστήσω ηλιακούς
και ίσως κάνα-δυο δεξαμενές βρόχινου νερού.
Υπέροχο ακούγεται, Άλεξ.
Ό,τι χρειάζεσαι για να ξεκινήσεις μια αίρεση.
Είμαι μέσα.
Τι λέτε να κάνουν τα κορίτσια αυτή τη στιγμή;
Δεν ξέρω, τα μαλλιά τους;
Αν τους προτείναμε μια καλά σχεδιασμένη τράμπα;
- Ναι, θα ενθουσιάζονταν. - Δεν βγαίνουν οι αριθμοί.
Μια χαρά βγαίνουν. Έχω κάνει...
Άλεξ, εσύ θα πάρεις τη γλυκιά, αξιέραστη Κέιτ.
Έξοχα, έξοχα.
Άιζαακ, εσύ τη Σάρα. Εγώ τη Σίρι, γιατί μόνο αυτή έμεινε.
Κι εσύ, Μπεν, θα εκδοθείς στο Τhe Νew Υοrker.
Ξεκαρδιστικό.
- Τι διάολο ήταν αυτό; - Δεν ξέρω, σκυλί;
Ελπίζω να είναι κοντά τα αγόρια, αλλιώς θα γίνουν μούσκεμα.
Θέλεις να πάμε να πάρουμε φαγητό;
- Νιώθω λίγο αδιάθετη. - Θα έρθω εγώ.
- Θα έρθεις; - Ναι.
Υπέροχα.
- Θα μου πάρεις κάτι; - Ναι.
Σ' ευχαριστώ.
- Τώρα; - Ναι, πάμε.
- Ωραία. - Καλή διασκέδαση.
Από πού ήρθες, αγόρι μου;
Δεν υπάρχουν πολλά σπίτια εδώ έξω.
Ακούει κανείς;
Χάσατε ένα σκυλί;
Πεινασμένη φαίνεται.
Τι κάνεις; Δεν ταΐζεις ένα ξένο σκυλί.
Γιατί όχι;
Επειδή το μπερδεύεις και τα κάνεις όλα χειρότερα.
Ανοησίες.
Αν και θέλω να κάτσω όλη μέρα με το σκυλί,
παρατηρήσατε ότι βρέχει πολύ;
Δεν μπορούμε να το παρατήσουμε.
- Έπρεπε να βάλει ταμπελάκι ο ιδιοκτήτης. - Τι έπρεπε;
Έπρεπε να βάλει ταμπελάκι ο ιδιοκτήτης.
Και πρέπει να τιμωρηθεί το σκυλί για τις αμαρτίες του ιδιοκτήτη;
Ρεπουμπλικάνος έγινες;
Κι αν έγινα;
Κι αν... Τι;
Μπεν, σου το είχε πει αυτό;
Μμμ, σταφύλια.
- Καλό είναι αυτό; - Θεέ μου, όχι. Δεν είναι καλό.
Λοιπόν, πότε γνωριστήκατε με τον Άιζαακ;
Ως πρωτοετείς, έμενε στην άλλη άκρη του διαδρόμου.
Είχα πολύ άγχος γι' αυτό το ταξίδι.
Αλήθεια;
Ο Άιζαακ σας έχει σε μεγάλη εκτίμηση.
Είναι σαν να συναντώ τους γονείς του,
αλλά χειρότερα, επειδή είστε πέντε.
Είσαι τυχερή που δε συναντάς τους γονείς του,
η μαμά του είναι παλαβή.
Σας ζηλεύω πολύ.
- Γιατί; - Επειδή...
Έχετε μοιραστεί τόσες εμπειρίες που εγώ δεν θα έχω ποτέ.
Ξέρεις τον Άιζαακ, ήταν ντροπαλός και γλυκός. Πολύ γλυκός.
Είναι ο μόνος από τα Μεσοδυτικά, οπότε είναι ο λιγότερο νευρωτικός.
- Το βλέπω αυτό. - Ναι.
Με βγάζει συνεχώς για πολυτελή γεύματα,
κι είναι ωραίο, αλλά δεν μου αρέσει γι' αυτό.
- Γιατί σου αρέσει; - Επειδή είναι προσγειωμένος.
Και είναι πολύ καλός.
Τις προάλλες, γιορτάσαμε την επέτειο των τεσσάρων μηνών μας,
κάτι που είναι γελοίο.
Είναι πολύ γελοίο, αλλά μου έδωσε μεγάλη χαρά.
Και νομίζω ότι έχει τις σωστές προτεραιότητες, κάτι που είναι σπάνιο.
- Όλα εντάξει; - Ναι.
Πολλά μανιτάρια. Καρπούζι.
Ώστε εδώ είσαι.
Σπουδαία νέα.
- Τι; - Ο Άιζαακ ψήφισε τον Μπους.
- Δεν είναι αυτά τα νέα. - Βρήκαμε ένα σκυλί.
Θεέ μου.
- Πού το βρήκατε; - Στο ποτάμι, στο δάσος.
Πάω να κάνω ένα ντους.
Άλεξ, στάσου. Δώσ' μου μισό λεπτό...
Τι; Τι; Θα έρθεις μαζί μου να με μπανιάρεις;
- Δεν θα έλεγα αυτό. - Εντάξει.
Μια χαρά είμαι, εντάξει; Εντάξει;
Σας ευχαριστώ όλους για το ενδιαφέρον,
αλλά είμαι μια χαρά, και σταματήστε να με παίρνετε από πίσω, εντάξει;
Τι κάνουμε;
Είπε ότι είναι μια χαρά.
- Θα τον τσεκάρω σε λίγο. - Νομίζω ότι είναι εντάξει.
Πώς το ξέρεις;
Απλώς το ξέρω.
Γεια.
Γλυκό νέκταρ και αμβροσία.
- Υπάρχουν κι άλλα στο αμάξι. - Θεούλη μου.
Ποιος είναι αυτός;
Ξέρεις τον Τζος. Κάνει φίλους όπου πάει.
Μου έλειψες.
Κι εσύ μου έλειψες.
Τζεφ Γκόλντμπλουμ. Τελείωσε.
- Τζεφ Γκόλντμπλουμ; - Ναι.
Το σκυλί ήταν στο "Η Μύγα";
- Καλό είναι. - Το Τζεφ δεν είναι όνομα για σκύλο.
Γιατί να λέγεται Τζεφ Γκόλντμπλουμ;
Πρώτα απ' όλα, πώς ξέρεις ότι έχει εβραϊκή καταγωγή το σκυλί;
Πώς το αποφάσισες; Απλώς το υπέθεσες;
Αυτό είναι το όνομα του σκυλιού. Παρακαλώ.
- Μπεν, δώσε όνομα στο σκυλί. - Και θα είμαστε εδώ όλη νύχτα.
Νομίζω ότι του αρέσει το Τίμι.
- Έλα 'δώ. Ωραία. - Το Τίμι είναι καλό όνομα.
Έλα 'δώ, έλα 'δώ.
Σταθείτε, παιδιά. Σοβαρά. Νομίζω ότι ακούω τις σκέψεις του Τίμι.
"Είμαι πολύ χαρούμενος που βρίσκομαι μέσα τώρα,
"και όχι εκεί έξω στο κρύο και τη βροχή.
"Ο κακός με τα γυναικεία παπούτσια δεν με ήθελε".
Ο Τίμι θα σκότωνε γι' αυτά τα παπούτσια.
"Αλλά θα του δαγκώσω τον πισινό μετά."
Γιατί υποθέτουμε ότι τα σκυλιά μιλάνε έτσι;
Δεν άνοιξε μια μέρα το στόμα του ένα σκυλί,
ακούστηκε έτσι και του αναθέσαμε αυτή τη φωνή.
Αγνόησέ τους, Τίμι.
- Τίμι; - Αυτό είναι το όνομά του.
- Κάτι σκέφτηκα. - Τι;
Έλεγα στη Σίρι πριν πόσο μου αρέσει το σπίτι σας
κι ότι το μόνο που σας έλειπε ήταν ένας σκύλος,
και τώρα εμφανίστηκε αυτός. Να η ευκαιρία σας.
Δεν θα πάρουμε σκύλο.
- Σίρι, δεν είναι σκύλος. Ο Τίμι είναι. - Ναι.
"Δεν είμαι απλός σκύλος. Χρειάζομαι ένα σπίτι. Και σας συμπαθώ πιο πολύ".
Έχετε εκείνη τη μικρή αυλή πίσω. Θα μπορεί να τρέχει.
Ναι.
Τίμι, πού θέλεις να πας; Κι αυτός λέει ότι το θέλει.
Δεν έχει σημασία.
Λοιπόν, τι θα φτιάξουμε, Σάρα;
Θα φτιάξουμε κρύα σούπα καρπουζιού και ριζότο με φεστόνι.
- Τι πράγμα θα φτιάξουμε; - Μπορείς να κάνεις κάτι χρήσιμο;
- "Ριζότο" είπες; - Μπορείς να κάνεις κάτι χρήσιμο;
Τα τσιγαριλίκια δεν θα στριφτούν μόνα τους.
Φτιάχνω ένα μαγικό ορεκτικό
που θα κάνει το ριζότο σου πολύ πιο εύγευστο.
- Σε παρακαλώ. - Για ποιο πράγμα;
Τι;
ΜΠΡΟΥΣ ΣΠΡΙΝΓΚΣΤΙΝ ΝΕΜΠΡΑΣΚΑ
Έλα τώρα. Δεν πρόκειται να το ακούσω αυτό.
Γιατί;
Μας έχει γραπώσει μια ατέρμονη νοσταλγία για τη μουσική των γονιών μας.
Είναι καταπιεστικό.
Τι καταπιεστικό έχει ο Μπρους Σπρίνγκστιν;
Θα σου πω κάτι για τον Σπρίνγκστιν, εντάξει;
Ποτέ μην εμπιστεύεσαι κάποιον που είναι τόσο παθιασμένος με το Νιου Τζέρσεϊ.
Είσαι μεγάλος κόπανος. Εντάξει.
Τι θα κάνει τώρα; Τι έχουμε;
- Αrcade Fire; - Ναι, Αrcade Fire, ρε!
Γιατί, τι έχει;
- Πολύ καναδικό. - Τι σημαίνει αυτό;
Πολύ καναδικό; Σοβαρά; Σου φαίνεται πολύ καναδικό αυτό;
Αλλά, ποιος ξέρει; Ίσως ταιριάζει με το μεταμοντέρνο προφίλ μας
μια καναδική μπάντα να εκφράζει καλύτερα το αμερικανικό άγχος
κατά τη διάρκεια αυτής της σταδιακής περιόδου παρακμής.
Μπλα, μπλα, παπαριές, μπλα.
Δις Κέιτ;
Δεν καπνίζω συνήθως.
Γλυκιά μου, δεν δαγκώνει.
Καλά, εντάξει.
Μ' αρέσει η Κέιτ.
Ορίστε.
Ωραία.
Άλεξ, πού βρήκες αυτούς τους δίσκους; Νιώθω σαν να είμαι σε παζάρι.
Σε παζάρι τους αγόρασα.
- Μωρό μου; - Καλά είμαι.
Τι συμβαίνει; Έλα τώρα!
Αν δεν είναι τώρα η κατάλληλη στιγμή για φτιάξιμο, ειλικρινά...
Δεν ξέρω ποια είναι. Διάολε, θα χορέψω.
Κι εγώ θα χορέψω.
Εδώ είμαστε. Ετοιμαστείτε γι' αυτό.
Αυτό θα πει επιτυχία.
- Δυνάμωσέ το. - Έτσι.
Βλέπεις; Άιζαακ, ποιος είναι ο χορευτής τώρα;
Ακριβώς, Κέιτ. Ο Άιζαακ δεν θα το κάνει αυτό.
Δεν θα σου δείξει τέτοιες φιγούρες.
Τι τρέχει;
Απαίσιο φαίνεται.
Σ' ευχαριστώ.
Σοβαρολογούσες σήμερα το πρωί;
Για ποιο πράγμα;
Ξέρεις για ποιο πράγμα.
Απλώς σκέφτηκα...
Όχι. Ξέρεις κάτι; Λυπάμαι που το είπα.
Δεν έπρεπε να πω τίποτα.
Εγώ δεν λυπάμαι.
Εντάξει.
- Τότε... - Άιζαακ!
Ναι;
Έλα να μας δείξεις τα αντικυβερνητικά σου.
Πρέπει να πάω να τους μάθω να χορεύουν.
Τι;
Τι συμβαίνει;
Τίποτα.
Τίποτα;
Από πότε απορρίπτεις ένα τσιγαριλίκι;
Απλώς δεν έχω διάθεση.
Πες μου κάτι. Με σκοτώνεις.
Δεν ήθελα να σε επηρεάσω.
Για ποιο πράγμα;
Αφορά μόνο εμάς.
Αλήθεια.
Λες... Λες ότι...
- Δεν ξέρω. - Είσαι σίγουρη;
Όχι, δεν είμαι σίγουρη.
Απλώς έχω μεγάλη καθυστέρηση.
Έκανα το τεστ σήμερα, αλλά...
Τι σημαίνει αυτό το ύφος;
Εγώ...
Φαντάζομαι ένα μωρό
που μοιάζει το μισό σ' εσένα και το μισό σ' εμένα.
- Συμβαίνει αυτό. - Όχι.
Αν μετακόμιζα στο Λος Άντζελες;
Στην αρχή θα ήμουν άνεργος
και θα έπρεπε να κάνω το γκαρσόνι ή κάτι παρόμοιο,
βγάζεις αρκετά χρήματα έτσι στο Λος Άντζελες, αλλά εγώ...
Μπεν, σε παρακαλώ, μην το λες αν δεν το νιώθεις...
Φυσικά και το νιώθω.
Απλώς λέω να προσπαθήσουμε.
Θέλεις να προσπαθήσεις μαζί μου;
Ναι.
Ναι;
Ναι.
Έτοιμο το φαγητό, παιδιά.
- Παιδιά. - Ευχαριστούμε!
Το φαγητό είναι απίστευτο, Σάρα.
Θεέ μου.
Ευχαριστούμε, Σάρα.
Ευχαριστώ, παιδιά.
Είστε απίστευτα μαστουρωμένοι. Θα ήθελα να το επισημάνω.
Σάρα, λίγο φτιαγμένοι είμαστε.
Έλα τώρα.
Εντάξει, ορισμένοι ίσως είμαστε αρκετά φτιαγμένοι.
Γλυκιά μου.
Συγγνώμη.
Απλώς μ' αρέσει το πόσο κρύο το νιώθω στη γλώσσα μου.
Εντάξει.
Πώς και δεν άνοιξες εστιατόριο ακόμα; Τι συμβαίνει;
Εξαιτίας των φοιτητικών δανείων για τη Νομική.
Γιατί δεν κάναμε περισσότερα ναρκωτικά ως φοιτητές;
Καλή ερώτηση.
Θα είχα πολύ λιγότερη περιέργεια τώρα αν είχα κάνει περισσότερα...
Περισσότερα ναρκωτικά ως φοιτητές.
Τι;
Καλά τα πήγαμε στο πρώτο έτος.
Θυμάστε τότε που η Σίρι έφαγε ένα κεκάκι με χόρτο
και μπήκε τσίτσιδη στο διαμέρισμα κάποιου;
Όχι, μην το λες αυτό.
- Αυτό έκανες. - Πάψε.
Τι μας συνέβη;
Σοβαρευτήκαμε.
- Αποκτήσαμε σχέσεις. - Έι.
Συγγνώμη, ξέρετε με τι μοιάζει αυτό;
Μ' εκείνες τις ταινίες της δεκαετίας του '80.
Τι;
Όπου είναι μια μεγάλη ομάδα ανθρώπων.
Δεν βλέπω γιατί τα πάντα στις ζωές μας πρέπει να μοιάζουν με κάτι άλλο.
Πολύ βαθυστόχαστο αυτό, Σίρι.
Σοβαρολογώ, λες και δεν μπορούμε απλώς να βιώσουμε κάτι.
Επειδή έτσι συσχετίζονται οι άνθρωποι σήμερα.
Δεν μιλάνε για κάτι, απλώς κάνουν αναφορές.
Σ' ευχαριστώ.
"Πήγα σ' έναν γάμο το σαββατοκύριακο.
"Έμοιαζε με συνδυασμό των Γαμο-Μπελάδες και Μεμέντο".
Ωραίο σαββατοκύριακο ακούγεται.
Ναι, ωραίο ακούγεται. Ποιος ξέρει;
Ή, "Δεν ξέρω πώς ένιωσα.
"Μάλλον όπως ένιωσε η Ρέιτσελ όταν ο Ρος παντρευόταν τη Βρετανίδα".
Μισό λεπτό. Νομίζω ότι μόλις παραδέχτηκες ότι έβλεπες "Τα Φιλαράκια".
Ναι, αυτό έκανες.
Υπάρχουν πρόσφυγες από τη Λιβύη που έχουν δει "Τα Φιλαράκια".
Ποτέ δεν ένιωσα τόσο μαστουρωμένη σε όλη μου τη ζωή.
- Εντάξει. - Ζέστη κάνει.
- Ζέστη κάνει. Ζέστη κάνει εδώ μέσα. - Μαστούρα κάνει.
Μαστούρα κάνει; Ωραίο αστείο.
Βασικά, εγώ...
Εντάξει. Να ένα διασκεδαστικό παιχνίδι που δεν θα παίξουμε αυτή τη στιγμή.
- Πλάκα κάνω, μπαμπά. - Άφησέ το.
Το δικό μου είναι, με συγχωρείτε.
Σίγουρα θέλεις να απαντήσεις τώρα;
Ίσως όχι.
Και απάντησε.
Απόψε;
Ναι, εντάξει.
Φυσικά και είμαι καλά.
Εντάξει, εντάξει. Γεια.
Θεέ μου.
Όχι, όχι, όχι, όχι.
Θεέ μου, Θεέ μου, την έχω κάτσει.
Θέλουν να καλύψω την ανοιχτή γραμμή κρίσεων απόψε.
- Τώρα; - Ναι.
Δεν μπορείς να αρνηθείς;
Δεν μπορώ να αναπνεύσω.
Όχι, νομίζω ότι θα πας πολύ καλά.
Συμφωνώ, θα τους πεθάνει.
- Δεν είναι αστείο. - Δεν μπορώ να αναπνεύσω.
Ήταν κάπως αστείο.
Εντάξει, όλα θα πάνε καλά.
Όχι, δεν θα πάνε καλά.
Δεν θα πάνε καλά.
- Δεν ήταν αστείο. - Εντάξει, ξάπλωσε λίγο.
Άιζαακ, είναι σημαντικό αυτό.
- Θα πεθάνουν άνθρωποι. - Δεν θα πεθάνουν.
Κέιτ, έχω μερικά Χanax στο τσαντάκι μου.
Πάω να το φέρω, εντάξει;
Έχω ένα Κlοnοpin στην τσέπη μου.
- Το Χanax δρα γρήγορα. - Το Κlοnοpin κρατάει πολύ.
- Εσύ ποιο προτιμάς, Τίμι; - Ο Τίμι προτιμάει το Κlοnοpin.
"Το Χanax μού προκαλεί πονοκέφαλο".
Μια χαρά θα τα πας. Θα μιλάς όπως μιλάς σ' εμένα.
"Μα το Κlοnοpin είναι λίγο πιο δυνατό".
Ορίστε.
Και τώρα έχεις το καλύτερο αγχολυτικό που μπορείς να αγοράσεις.
Αυτό σηκώνει συζήτηση.
- Δεν βοηθάς. Σταμάτα. - Ορίστε.
Ας σηκωθούμε.
- Ωραία! - Έι!
Σηκώθηκε.
Εντάξει.
- Τζος. - Τι;
- Πότε άρχισες να παίρνεις φάρμακα; - Τι;
Πότε άρχισες τα συνταγογραφούμενα φάρμακα;
- Το Κlοnοpin; - Ναι.
- Δεν θέλω να μιλήσω γι' αυτό. - Γιατί;
Επειδή δεν θέλω να μιλήσω γι' αυτό.
Απλώς έχω περιέργεια.
Δεν σε κατακρίνω.
Πήγα σε ψυχίατρο μία φορά, μετά σταμάτησα και μου έδωσε αυτά.
Μόνο μία φορά;
Πήγα όταν συνειδητοποίησα ότι έγραφα μια διατριβή
που δεν πρόκειται να διαβάσει κανένας λογικός άνθρωπος.
- Ας παίξουμε ένα παιχνίδι! - Ναι.
Ναι.
Ωραία, έχω έτοιμο ένα παιχνίδι.
Φύγε από 'δώ.
- Ποιοι είναι οι κανόνες; - Εντάξει.
Καλή ερώτηση, οι κανόνες είναι
ότι δεν υπάρχουν κανόνες μέχρι να τους γράψεις σε μια κάρτα.
- Εντάξει, είμαστε μέσα; - Ναι, πάμε.
Ξεκινάω πρώτη.
"Όλοι πρέπει να χαϊδέψουν το κεφάλι τους και να τρίψουν την κοιλίτσα τους
"πριν παίξουν μια κάρτα, αλλιώς θα πιουν ένα ποτό".
- Τι κάνουμε; - Παίζουμε ένα βλακώδες παιχνίδι.
Καλό ακούγεται, μέσα είμαι.
Εντάξει.
Όμως πρέπει να τρίψεις την κοιλίτσα σου και να χαϊδέψεις το κεφάλι σου πριν...
Σταματάμε να λέμε "κοιλίτσα"; Με φρικάρει.
Κοιλίτσα, τρίψ' την.
"Πριν μιλήσεις, πρέπει να γυρίσεις προς το άτομο στα αριστερά σου,
"να συστηθείς και να αγκαλιαστείτε". Πλάκα κάνεις;
Εντάξει, μεγάλε. Έλα.
Με τίποτα... Φύγε... Απομακρύνσου.
Δεν συστήθηκες.
Απλώς διάβασες την κάρτα, δεν συστήθηκες.
- Ούτε συ συστήθηκες. - Δίκαιο είναι.
Εντάξει. Γεια, λέγομαι Σάρα. Πολύ χαίρομαι που σε γνωρίζω.
Καλά. Γεια, είμαι ο Τζος. Αυτό το παιχνίδι με κάνει όλο και πιο ηλίθιο.
Εντάξει, θα το κάνω.
Όχι, περίμενε.
Πρώτα...
- Γεια, πώς είσαι; - Γεια σου.
Σοβαρά;
Ναι, είναι μέρος του παιχνιδιού. Διάβασέ την.
"Αυτοκτονία.
"Ο καθένας με τη σειρά του θα εξηγήσει τι σημαίνει γι' αυτόν".
- Ωραίος, δικέ μου. - Ευχαριστώ.
"Η κάρτα ακυρώνει τους κανόνες του Τζος και μπορεί να παιχτεί ανά πάσα στιγμή."
- Δεν μπορείς να το κάνεις. - Το έκανα.
Μπορεί να παιχτεί ανά πάσα στιγμή.
Αντιτίθεται στη θεμελιώδη αρχιτεκτονική του παιχνιδιού
του να παίρνεις κάρτες με τη σειρά.
Αν είμαστε σχολαστικοί, εσύ δεν συστήθηκες.
Ούτε κι εσύ, ρε!
Εντάξει, Τζος. Ας το κάνουμε. Αλλά ξεκινάς εσύ.
- Καλύτερα όχι. - Όχι, όχι, ας το κάνουμε.
Εντάξει.
Ναι, κατανοώ τη θλίψη.
Κατανοώ το άγχος, την κατάθλιψη.
Είμαι σίγουρος ότι βιώνω τουλάχιστον ένα από αυτά διαρκώς.
Αυτό που δεν κατανοώ, Άλεξ, είναι η αυτοκτονία.
Γιατί πάντα με τρομοκρατούσε
ο θάνατός μου και το τι θα έκανε σε όλους γύρω μου.
Δεν θέλω να παίξω άλλο αυτό το παιχνίδι.
Όχι, νομίζω ότι είναι ένα πολύ καλό παιχνίδι.
Αποφεύγουμε τον κύριο λόγο αυτού του ταξιδιού όλο το σαββατοκύριακο.
Χριστέ μου.
Κανείς δεν μιλάει καν για την κάτω τουαλέτα.
Πόσο μάλλον να μπει μέσα, Άλεξ. Έχω μπει.
Είναι χάλια. Γι' αυτό, ας ανοίξουμε αυτή την πόρτα.
- Κυριολεκτικά και μεταφορικά. - Τζος, σταμάτα!
Σάρα, σε παρακαλώ, σκάσε.
Νομίζω ότι ο Άλεξ πρέπει να μας μιλήσει ευθέως.
Να πει σε όλους μας πόσο καλή δουλειά κάναμε
στηρίζοντάς τον όταν ήταν πεσμένος.
Για το ότι όλοι παρατηρήσαμε τα ολοένα πιο αλλοπρόσαλλα μηνύματα στο Τweeter.
Και για το ότι όλοι σκεφτήκαμε να κάνουμε κάτι γι' αυτό.
- Με συγχωρείτε. - Σάρα.
Άφησέ την. Δεν έχει τίποτα.
Είσαι πολύ σκατιάρης. Το ξέρεις;
Είμαι κάποιος που λέει αλήθειες.
Ο Άλεξ έλεγε μερικά...
Έλεγες παράξενα πράγματα για ένα διάστημα
και δεν μπορείς να μας κατηγορήσεις που δεν είδαμε το μεγαλύτερο πρόβλημα.
Παράξενα πράγματα;
Συγγνώμη. Πώς το είπες, Άλεξ; Θυμάται κανείς;
"Αναζήτησέ με αύριο, και θα με βρεις πένθιμο".
Πολύ διφορούμενο αυτό.
Πού διάολο ήσουν εσύ;
Αυτό λέω. Πού διάολο ήμασταν όλοι;
Εντάξει, εντάξει.
Ο Άλεξ με πήρε πολλές φορές εκείνη τη μέρα.
Με πήρε πολλές φορές εκείνη τη βδομάδα,
και δεν απαντούσα.
Δεν απαντούσα επειδή ήξερα ότι δεν τα πήγαινε καλά.
Η αλήθεια είναι
ότι δεν θα είχε συμβεί τίποτα αν ήμουν καλύτερος φίλος
προς τον φίλο μου.
- Όχι. - Άρα, το φταίξιμο είναι δικό μου.
- Όχι, δεν είναι, Μπεν. Δεν είναι. - Είναι.
Εννοώ, εγώ...
Ναι, είχα αναστατωθεί που δεν απαντούσες στα τηλεφωνήματά μου, αλλά...
Δεν ήθελα να πεθάνω.
Τι;
Θέλω να πω...
Νόμιζα ότι ήθελα. Ήθελα. Εγώ...
Αν δεν ήθελες να πεθάνεις, τότε...
Ήθελα, αλλά μετά άλλαξα γνώμη και τηλεφώνησα στο νοσοκομείο,
και, ξέρεις, νομίζω...
Νομίζω ότι απλώς
ήθελα, ξέρεις, να σε δω.
Ήθελες να με δεις;
Ναι, δηλαδή, όχι. Εσένα και όλους.
Μάλιστα, όλους. Μάλιστα.
Ήθελες να μας δεις όλους και έκοψες τις φλέβες σου,
αλλά όχι αρκετά ώστε να πεθάνεις.
Δεν λέω ότι είναι λογικό. Απλώς...
Έχεις δίκιο, δεν είναι καθόλου λογικό, Άλεξ.
Δεν είναι καθόλου λογικό.
Έχεις διανοηθεί
τι πέρασα, τι σκεφτόμουν και τι ένιωθα;
- Ναι. - Αλήθεια; Αλήθεια;
Σε παρακαλώ, πες μου ότι λυπάσαι.
Προσπαθούσα να επικοινωνήσω μαζί σου.
Έχω δουλειά. Έχω καθήκοντα. Έχω προθεσμίες.
- Έχω δουλειά. - Ήσουν απασχολημένος;
Ναι, ήμουν απασχολημένος.
Τόσο απασχολημένος που έχεις έναν χρόνο να γράψεις;
Αυτό έκανες και δεν μπορούσες να απαντήσεις στο τηλέφωνο μία φορά;
Μπεν.
Έι.
- Σάρα, έλα 'δώ. - Τι;
Κοίτα με, κοίτα με.
Σάρα, με συγχωρείς. Εντάξει;
Μερικές φορές πρέπει να ειπωθούν πράγματα
και σ' αυτές τις περιπτώσεις το να είσαι καθίκι εξυπηρετεί.
- Είσαι καλά; - Όχι.
- Σταμάτα. - Τι;
Τζος, σταμάτα. Σοβαρολογώ.
Έλα.
Μ' όλη αυτή την κουβέντα περί θανάτου.
Πες μου πως δεν το θέλεις.
- Όχι, σταμάτα. - Τι;
Ξέρεις τι θέλω;
Θέλω να είχες φερθεί ως σύντροφός μου πριν από εφτά χρόνια.
Να με είχες πάει σινεμά, να μου είχες αγοράσει ένα παγωτό χωνάκι.
Αυτό θέλω.
Αντί να είσαι εκείνος που μονίμως κατέρριπτε
τις προσδοκίες μου για φυσιολογικότητα σε μια σχέση.
Εκείνος που με έκανε να εξηγήσω στη μαμά μου, "Ο Τζος δεν είναι το αγόρι μου.
"Είναι κάποιος που ξαπλώνει μαζί μου
"όταν έρχεται στο σπίτι λαχταρώντας την κολλητή μου,
"τύφλα στο μεθύσι".
Σάρα, 20 ετών ήμουν.
Το ίδιο κι εγώ.
Ο μπαμπάς μου μόλις είχε εγκαταλείψει τη μαμά μου.
Αυτή είναι η δικαιολογία σου;
Ήμουν θυμωμένος. Εντάξει;
Ήμουν θυμωμένος με τον μπαμπά μου, με τον Μπεν.
Τόσο που δεν έβλεπες τι μου έκανες;
Ένα λεπτό.
Πώς σε λένε;
Άμπερ;
Πολύ ωραίο όνομα. Τι ηλικία έχεις;
Πώς πάει; Τι συμβαίνει;
Λυπάμαι γι' αυτό, Άμπερ. Είναι πολύ οδυνηρό.
Να νιώθεις ότι βρήκες εκείνο το άτομο,
το σωστό άτομο για σένα, και να μη νιώθει το ίδιο.
Άμπερ, Άμπερ, Άμπερ,
οι περισσότεροι που ξέρω, οι περισσότεροι άνθρωποι στον κόσμο
φοβούνται πολύ να νιώσουν αυτό που νιώθεις.
Δεν αφήνουν τον εαυτό τους.
Εσύ όμως είσαι πρόθυμη να το κάνεις.
Κι αυτό, για μένα, σημαίνει ότι είσαι πάρα πολύ γενναία.
Αυτό, για μένα, σημαίνει ότι θα τα πας μια χαρά.
Γεια.
Θα μου το πεις πάλι;
Ποιο;
Το γιατί θέλεις να προσπαθήσεις.
Το θέλω. Είμαι έτοιμος.
Το ξέρω.
Πες μου κι άλλα.
Χρειάζομαι λόγους.
Γιατί;
Γιατί τελικά δεν είμαι.
Άκυρος ο συναγερμός.
Μάλλον φοβόμουν ότι ίσως
σε συνεπήρε η στιγμή, είπες πράγματα που δεν εννοούσες
και κάποια μέρα θα μετανιώσεις, έτσι...
Απλώς...
Μπεν, σε παρακαλώ, πες κάτι.
Δεν ξέρω.
Δεν είναι ότι έλεγα ψέματα πρωτύτερα.
Ίσως έχεις δίκιο, ίσως...
Τι;
Αλήθεια;
Σε πιέζω τόσο λίγο και κάνεις πίσω;
Δεν αντιστέκεσαι καν. Δεν ξέρω τι πρέπει να κάνω.
Έλα, μην το κάνεις αυτό.
Ας προσποιηθούμε ότι εσύ είσαι ολοκληρωτικά αφοσιωμένη,
ενώ ξέρεις όπως κι εγώ ότι αν έγραφα,
αν είχα έμπνευση, δεν θα κάναμε αυτή τη συζήτηση
και δεν θα παρατούσες τη σχέση μας
για να πας αεροπορικώς στο Λος Άντζελες.
Ακούς τι λες; Αν έγραφες;
Νομίζεις ότι γι' αυτό πρόκειται;
Αυτό δεν έχει να κάνει μ' εσένα ούτε με το γράψιμό σου.
Με το γράψιμό μου έχει να κάνει.
Πάντα είχε να κάνει με το γράψιμό μου.
Σε τσάκωσα.
- Πολύ δραματική βραδιά. - Ναι.
Σοβαρολογούσα για το δείπνο. Ήταν πολύ καλό.
Σ' ευχαριστώ.
- Πάψε. - Πρέπει να ανοίξεις εστιατόριο.
Φαντάζεσαι αυτή την κουβέντα με τους γονείς μου;
Κάν' το έτσι κι αλλιώς.
Λοιπόν; Θα εγκαταλείψεις αυτό που θέλεις;
Ποιος είπε ότι είναι αυτό που θέλω;
Εντάξει, είναι αυτό που θέλω.
- Ικανοποιήθηκες; - Ναι, απολύτως.
Με συγχωρείς.
Όχι, δεν πειράζει. Εσύ να με συγχωρείς.
- Μην το παίρνεις προσωπικά, εντάξει; - Ναι.
Προφανώς, είναι η νέα τακτική μου.
- Τι σημαίνει αυτό; - Μόλις έκανα το ίδιο πράγμα στον Τζος.
Έξοχα. Έξοχα.
Άιζαακ, εγώ... Έλα τώρα, δεν το εννοούσα έτσι.
Συγγνώμη, ντρέπομαι πολύ. Νόμιζα ότι αυτό ήθελες.
Όχι, το ήθελα, πίστεψέ με.
- Προφανώς, όχι πια. - Αυτό ήθελα για πολύ καιρό.
Εντάξει.
Αλλά...
Αλλά;
Αλλά... Δεν είναι αυτό που θέλεις εσύ.
- Δεν ξέρεις τι θέλω. - Άιζαακ, δεν το θέλεις αυτό.
- Ο 19χρονος εαυτός σου το θέλει. - Δεν το ξέρεις αυτό.
Θέλεις να κλείσει ο κύκλος. Θέλεις...
Νομίζω ότι φοβάσαι πως αυτό με την Κέιτ ίσως είναι αληθινό,
εγώ πιστεύω ότι είναι αληθινό, και νομίζω ότι το ίδιο κι εσύ.
Σάρα.
Πώς πήγε;
Δεν νομίζω ότι έχω αίμα στα χέρια μου.
- Υπέροχα! - Ωραία. Πολύ ωραία.
Γεια.
Ήσουν αμίλητη όλο το σαββατοκύριακο.
Όλοι προτιμούν να μιλάνε παρά να ακούνε.
Μερικές φορές με κουράζει αυτό και προτιμώ το αντίστροφο.
Αν αυτό δεν είναι σπάνια ιδιότητα, δεν ξέρω τι είναι.
Δεν τα εννοούσε ο Μπεν.
Αυτά που σου είπε.
Δεν πειράζει, εγώ...
Όχι, πειράζει.
Δεν ήταν σωστό αυτό που έκανε.
Ούτε αυτό που έκανα εγώ.
Μπορώ να δω;
Γιατί;
Δεν ξέρω.
Εντάξει.
Τι;
Πρέπει να απαγκιστρωθούμε και οι δύο απ' αυτόν.
Πού ήσουν;
Προσπαθούσα να κάνω σεξ με τη Σάρα.
Μπράβο της που δεν σου έκατσε.
Σ' ευχαριστώ.
Δεν μπορώ να θυμηθώ τι συνέβη πιο πρόσφατα.
Το να γράψω κάτι καλό ή το να κάνω σεξ με τη Σίρι.
Άρα έχεις κολλήσει με περισσότερους από έναν τρόπους.
Ναι, μπορείς να το πεις κι έτσι.
Και να σκεφτείς ότι σε ζήλευα για εφτά χρόνια.
Κάποια απέκτησε φίλο.
Είναι ο μόνος που με καταλαβαίνει.
Πού πήγαν όλοι;
Ο Άιζαακ και η Κέιτ έπεσαν για ύπνο.
Μάλλον και η Σίρι το ίδιο.
Ο Άλεξ;
Νόμιζα ότι ήταν μαζί σου.
Μπεν. Περίμενε, περίμενε.
Μπεν!
Τον βρήκες;
Μπεν;
- Μπεν! - Άλεξ;
Τι συμβαίνει;
Σε παρακαλώ, σε παρακαλώ. Άσε με να...
Τι θα μπορούσες να μου πεις τώρα;
Ότι σ' αγαπώ. Περισσότερο από οτιδήποτε άλλο στον κόσμο.
Σε παρακαλώ.
Άλεξ!
Άσε με, άσε με!
Περίμενε! Μπεν! Μπεν, στάσου!
Μπεν! Σε παρακαλώ. Με συγχωρείς!
Στάσου! Όχι! Μπεν!
Μπεν!
Πού είναι τα κλειδιά σου;
Σάρα, πού είναι τα κλειδιά σου;
Το έδωσα στον Μπεν.
Τι συμβαίνει;
- Δεν ξέρω. - Τι;
Δεν ξέρω, έχουν μαζευτεί όλοι.
Γαμώτο!
Οι επικρίσεις έχουν τον τρόπο να τρυπώνουν σε κάθε σχέση,
ακόμα και στις πιο στενές.
Αν είμαστε τυχεροί, κάποτε συναντάμε μερικούς ανθρώπους
που μας ακούν χωρίς κριτική ή επιτίμηση.
Αυτούς τους αποκαλούμε φίλους.
Ωραία μελανιά.
Ωραία οδήγηση.
Τι κάνεις;
Γράφω.
Είμαι λίγο μπερδεμένος.
Χωρίς πλάκα.
Μπορώ να το χρησιμοποιήσω ως δικαιολογία τώρα;
Φυσικά.
Εγώ...
Ξέρω ότι...
Ότι δεν είναι υγιές το...
Το να χρειάζομαι
υπερβολικά πολλά από τους άλλους,
και αγωνίζομαι πάρα πολύ σκληρά
προσπαθώντας να βρω
υγιείς τρόπους
επικοινωνίας και...
Δεν... Δεν ξέρω γιατί.
Αρκετοί άνθρωποι υπάρχουν στον κόσμο στους οποίους πρέπει να απολογηθείς.
Πες μου αν είναι αηδία ή όχι.
Σ' ευχαριστώ για χθες το βράδυ, παρεμπιπτόντως.
- Για ποιο πράγμα; - Που με απέκρουσες.
Γι' αυτό δεν είναι οι φίλοι;
Σήμερα το πρωί, σκεφτόμουν πολύ περί επενδύσεων.
Ναι, καθόλου άσχετο αυτό.
Σοβαρολογώ. Νομίζω ότι πρέπει να ανοίξεις δικό σου μαγαζί.
Δεν πρόκειται να συμβεί.
Αν σε βοηθούσα μέχρι να σταθείς στα πόδια σου;
Να σου έδινα μια σιρμαγιά.
Δεν θέλω τίποτε από σένα. Ούτε βοήθεια ούτε χάρη, τίποτα.
Δεν θα ήταν χάρη, αλλά ιδιοτελές. Θα έβγαζα χρήματα από σένα.
- Δεν σοβαρολογείς. - Σοβαρολογώ.
Είμαι καλός επιχειρηματίας.
Το ξέρω, αλλά...
Αλλά τι; Έλα, σκέψου το. Ένα μικρό μέρος ανατολικά, με 12 τραπέζια,
φαγητό απ' τα βόρεια.
Φυσικά και το φαγητό θα ήταν απ' τα βόρεια.
Τα πιάτα θα αποτελούσαν ένα καλαίσθητο νεύμα
στους Εβραίους και Κινέζους κατοίκους που τείνουν να εξαφανιστούν.
Τέλειο. Όπως σούπα μάτζα με αυγά;
Ναι.
Σπάλα σετσούαν.
Γλυκόξινη πουτίγκα;
Τηγανίτες κουνγκ-πάο.
- Ωραίο ακούγεται. - Απαίσιο ακούγεται.
Πράγματι ακούγεται απαίσιο.
Τι λες;
Κόλλα το.
Σας μιλάει ο τηλεφωνητής του Μπεν Κάπλαν.
Αφήστε μήνυμα και θα...
Ένα ξέσπασμα ήταν.
- Τζος, τα έκανα θάλασσα. - Το ξέρω.
Θα το ξεπεράσει.
Όμως, είναι ειρωνικό.
Γιατί;
Πίστευα ότι αν ποτέ παραστρατούσες, θα το έκανες μαζί μου.
Σ' ευχαριστώ για τη μεταφορά.
Θα σκεφτείς την πρόταση;
Ναι, φυσικά.
Είναι πολύ καλό.
Πολύ ελπιδοφόρα αρχή.
Μάλλον και γι' αυτό θα πρέπει να ευχαριστήσω εσένα.
- Καλό σκυλί! - Γεια σου, Τίμι!
Να 'στε καλά, παιδιά. Ευτυχώς που δεν έκανα ασφάλιση.
Πες τους ότι ήταν ελάφι.
Σε σχήμα δέντρου;
Πετάχτηκε σαν ελάφι.
Δεν έχεις ιδέα από οδήγηση.
Άλεξ, έχεις κόλα στο σπίτι;
Δεν θα το προσέξουν καν.
Λοιπόν, με μισείς;
Όχι, όχι, δεν σε μισώ.
Είσαι σίγουρος;
Ναι, είμαι σίγουρος.
Δεν πίστευα στην τύχη μου στο πρώτο έτος
όταν έμαθα ότι σε έβαλαν στην άλλη άκρη του διαδρόμου.
Κι όταν μιλήσαμε,
ήθελα να πετάξω όλες τις ιδέες περί τυφλής τύχης
και να αρχίσω να επικαλούμαι τον Θεό, τη μοίρα και άλλες λέξεις με κεφαλαία.
Μπεν, γιατί μου τα λες αυτά τώρα;
Επειδή όταν συμβαίνουν καλά πράγματα, φανταζόμαστε ότι ήταν μοιραία.
Όταν συμβαίνουν άσχημα πράγματα,
βρίζουμε τον κόσμο ως ψυχρό και βάναυσα τυχαίο μέρος.
Φοβάμαι να σκεφτώ πώς θα ήταν ο κόσμος χωρίς εσένα.
Δεν μπορείς να μείνεις μαζί μου επειδή φοβάσαι.
Έχεις δίκιο.
Δεν ήταν φοβερή η γνωριμία με τους φίλους μου;
Περισσότερο καταστροφική απ' όσο θα μπορούσα ποτέ να φανταστώ.
Δεν λες τίποτα.
Και τώρα θα με παρατήσεις
όταν θα πάψουμε να είμαστε αποκλεισμένοι μαζί στα 10 χιλιόμετρα.
Τι είναι αυτά που λες;
Τι εννοείς;
Το είπες και μόνος σου, γελοιοποιήθηκα.
Μωρό μου, οι φίλοι μου ήταν καταστροφικοί. Εσύ ήσουν εκπληκτική.
- Δεν είναι αλήθεια αυτό. - Είναι.
Είσαι το μόνο λογικό άτομο εδώ.
Έι.
Πολύ χαίρομαι που ήρθες.
Είσαι έτοιμη να γνωρίσεις τους γονείς μου;
Δεν νομίζω.
Δεν σε κατηγορώ, είναι παλαβοί.
Μπράβο, Τίμι.
Ώστε είμαστε όλοι καταδικασμένοι ρομαντικά.
Μόνο σε ένα βαθύ καρμικό επίπεδο.
Για κάποιον περίεργο λόγο, δεν με πειράζει καθόλου αυτό.
Τι; Ίσως κάνω μια νέα αρχή.
Να κάνουμε μια συμφωνία, αν είμαστε αδέσμευτοι στα 35 μας,
θα παντρευτούμε μεταξύ μας.
- Ποιοι; Εμείς οι τρεις; - Ναι. Και ο Τίμι, φυσικά.
Θα φτιάξουμε μια υπέροχη δυσλειτουργική οικογένεια.
- Τι λες, Τίμι; - Θα το σκεφτόμουν.
- Φεύγετε τόσο γρήγορα; - Έχουμε πτήση.
- Θα φωνάξω τον Μπεν και τη Σίρι. - Σ' ευχαριστώ που ήρθες.
- Μαθαίνω ότι θα σε δω σύντομα; - Ναι, ελπίζω στο τέλος του μήνα.
- Έχω ενθουσιαστεί. - Τι σημαίνει αυτό;
Ο Άλεξ ρώτησε αν υπάρχει θέση εκεί που εργάζομαι
και του είπα ότι υπάρχει μεγάλη πιθανότητα να του βρω δουλειά.
Αυτό είναι υπέροχο.
- Συγχαρητήρια! - Ευχαριστώ.
Έχω δυνατό βιογραφικό.
Αστείο περί αυτοκτονίας ήταν;
Πολύ νωρίς.
Θα μου λείψετε, παιδιά!
Όχι εγώ, θα ελέγχω την επένδυσή μου.
Ποια επένδυση;
- Η Σάρα ανοίγει εστιατόριο. - Δεν ανοίγω.
- Ναι, ανοίγει! - Τι;
Όχι, είναι τρελός.
- Σάρα! - Τι;
Πάρε τα χρήματα πριν τα ξοδέψει σε καμιά ακόμα χειρότερη ιδέα.
Πού είναι τα πράγματά σου;
Ναι, σχετικά μ' αυτό...
Σκέφτομαι να μείνω λίγο ακόμα.
Ο Μπεν είχε μια καλή ιδέα για ιστορία χθες το βράδυ,
και του είπα να μείνει και να γράψει.
Δηλαδή ήταν επιλογή η παραμονή;
- Μπορείς να μείνεις. - Δεν θέλω.
- Θέλεις να μείνεις; - Όχι.
Να βγάλουμε μια ομαδική φωτογραφία;
Ναι.
- Τα είπαμε αυτά. - Το ξέρω, αλλά σε παρακαλώ.
- Έχουμε χρόνο για μία μόνο. - Εντάξει.
- Θα την τραβήξω εγώ. - Σ' ευχαριστώ, Κέιτ!
Σ' ευχαριστούμε!
Θέλει να βγει και το αμάξι.
Και να φαίνονται τα παπούτσια μου, μωρό μου.
Ναι. Εστίασε στα παπούτσια, σε παρακαλώ.
Είναι το σημαντικότερο κομμάτι.
- Άλεξ, σωστά; - Ναι.
Μπορείς να κάτσεις μαζί μας, αν θέλεις.
Ωραία, σ' ευχαριστώ.
Για ζάχαρη σε έστειλα, και γύρισες με ένα χαμένο παιδί.
- Γεια, είμαι ο Τζος. - Γεια. Άλεξ.
- Δεν έχουμε συστηθεί. Είμαι ο Μπεν. - Σίρι.
- Συγγνώμη. Μπεν, η Σίρι. Σίρι, ο Μπεν. - Χάρηκα.
Μάλλον είμαστε στον ίδιο κοιτώνα.
Ναι, ναι, ακριβώς. Απίστευτο που δεν είχαμε γνωριστεί.
Συγγνώμη.
- Άιζαακ. - Τζος.
- Πήρες αρκετά μακαρόνια με τυρί; - Σκάσε, Τζος!
- Βουνό παράγγειλες; - Άσ' το σ' εμένα, Σάρα. Σκάσε, Τζος!
- Γεια, είμαι η Σάρα. - Γεια. Άλεξ.
Χάρηκα.
Να αγνοείς οτιδήποτε λέει αυτός.
Δεν είναι απίστευτοι;
Γνώρισες τον καινούριο φίλο μας;
Μια χαρά θα ταιριάξεις.
Μπεν;
Θα βγεις μόνος σου ή θα έρθεις με την ομάδα;
Έλα.
Πάρτε πόζα όλοι.
Θα πρέπει να έρθετε πολύ πιο κοντά μαζί.
Ελάτε, ελάτε.
Θα σας προτείνω μια ιδέα στα γρήγορα.
Την επόμενη φορά, να το κάνουμε υπό ευχάριστες περιστάσεις.
Θα υπάρξει επόμενη φορά;
- Άλεξ! - Εντάξει!
Ένα,
δύο...